Ρόμπερτ Μπέιντεν-Πάουελ

Ο Ρόμπερτ Στίβενσον Σμάιθ Μπέηντεν-Πάουελ, 1ος Βαρώνος Μπέηντεν-Πάουελ (Robert Stephenson Smyth Baden-Powell, 1st Baron Baden-Powell), (22 Φεβρουαρίου 1857 στο Λονδίνο - 8 Ιανουαρίου 1941  στο Νυερί της Κένυα), Α' Βαρώνος Μπέηντεν-Πάουελ, Μέλος του Τάγματος της Αξίας, Μεγαλόσταυρος Ιππότης του Τάγματος του Αγίου Μιχαήλ και του Αγίου Γεωργίου, Μεγαλόσταυρος Ιππότης του Βασιλικού Βικτωριανού Τάγματος, Ιππότης-Διοικητής του Τάγματος του Λουτρού ήταν ο Ιδρυτής της Παγκόσμιας Οργάνωσης Προσκοπικής Κίνησης (WOSM). 

Ο Λόρδος Πάουελ, όταν ακόμη υπηρετούσε ως Ίλαρχος στον Αγγλικό Στρατό των Ινδιών το 1884, αντιλήφθηκε ότι η εκπαίδευση των στρατιωτών του χώλαινε, καθώς δεν είχαν καλή στρατιωτική διαπαιδαγώγηση. Με το θέμα αυτό ασχολήθηκε πολύ και, το 1889 εξέδωσε σχετικό φυλλάδιο, το οποίο ονόμασε "Βοήθημα για τους ανιχνευτές του Στρατού" (Aid to Scoutmastersip). Τον επόμενο χρόνο οι Άγγλοι βρέθηκαν σε εμπόλεμη κατάσταση στη Νότια Αφρική (Πόλεμος των Μπόερς). Ο Μπέηντεν - Πάουελ υπηρετούσε ως φρούραρχος της πόλης Μαϊφκινγκ, έχοντας λάβει το βαθμό του Στρατηγού. Η πόλη του πολιορκήθηκε από τους Μπόερς και διέθετε δύναμη μόνον 700 ανδρών της Αστυνομίας και εθελοντών. Τότε ο Πάουελ κάλεσε τα παιδιά της πόλης να βοηθήσουν στις δευτερεύουσες στρατιωτικές εργασίες. Η βοήθεια αυτή ήταν τόσο χρήσιμη, που ο Στρατηγός σκέφτηκε την παροχή συστηματικής εξωσχολικής εκπαίδευσης στους νέους, ώστε να αποκτούν ικανότητες και δεξιότητες που θα τους βοηθούσαν να αντεπεξέλθουν στις δυσκολίες της ζωής. Το 1907 έθεσε την ιδέα του σε εφαρμογή, δημιουργώντας μια εκπαιδευτική κατασκήνωση στο νησί Μπράουνσι της Αγγλίας  (1 - 10 Αυγούστου 1907). Γι' αυτό και η 1η Αυγούστου θεωρείται επίσημα, από την Παγκόσμια Οργάνωση Προσκοπικής Κίνησης ως η ημέρα που ξεκίνησε ο Προσκοπισμός.

 Τιμητικές διακρίσεις 
Ο Πάουελ έλαβε ως αξιωματικός και πρόσκοπος συνολικά 37 τιμητικές διακρίσεις, συμπεριλαμβανομένων 18 μεταλλίων που του απονεμήθηκαν από αλλοδαπές κυβερνήσεις και οργανισμούς. Συγκεκριμένα τιμήθηκε από τις χώρες: 


 Ισπανία
 Πορτογαλία
 Ελλάδα (2 φορές)
 Δανία
 Βέλγιο
 Γαλλία (2 φορές)
 Πολωνία
 Αφγανιστάν
 Ουγγαρία
 Τσεχοσλοβακία
 Αυστρία
 Λιθουανία
 Ολλανδία
 Σουηδία
 Λετονία
 Εσθονία
Μερικά από τα μετάλλια που του απονεμήθηκαν είναι:
 1900 Companion του τάγματος Order of the Bath (CB)
 1909 Knight Commander του τάγματος Royal Victorian Order (KCVO)
 1909 Knight Commander του τάγματος Order of the Bath (KCB)
 1923 Μεγαλόσταυρος του τάγματος Royal Victorian Order (GCVO)
 1927 Μεγαλόσταυρος του τάγματος Order of St Michael and St George (GCMG)
 1937 Order of Merit.

Με την απονομή του Knight Commander του τάγματος Royal Victorian Order ο Πάουελ το 1909 έγινε ιππότης και φέρει τον τίτλο Sir. Το έτος 1922 ο βασιλιάς Γεώργιος Ε΄ του Ηνωμένου Βασιλείου του απέδωσε τον κληρονομικό τίτλο ευγενείας του βαρονέτου (Baronet). Το 1929 έλαβε τον τίτλο του Βαρόνου του Gilwell του Έσσεξ και Πηρ (Peer) με δικαίωμα θέσης στη Βουλή των Λόρδων.

Ο Πάουελ προτάθηκε πολλές φορές για το βραβείο Νομπέλ της Ειρήνης, συγκεκριμένα το 1928 πήρε δέκα ψήφους υπέρ.

Έξι πανεπιστήμια τον ονόμασαν επίτιμο διδάκτορα (Honorary Degrees): 
 1910 Edinburgh University
 1923 Toronto University 
 1923 Montreal University
 1923 Oxford University
 1929 Liverpool University
 1931 Cambridge University

 Παραπομπές 

 Δείτε επίσης 
 Κατασκηνωτικό κέντρο νησιού Μπράουνσι
 Προσκοπισμός

 Εξωτερικοί σύνδεσμοι 

 Facts-Sheet των Βρετανών προσκόπων (PDF 53 kB)
 https://web.archive.org/web/20070806185758/http://www.pinetreeweb.com/B-P.htm
 Άρθρο του Scout-O-Wiki.de
 Αποφθεύγματα του Πάουελ
 Φωτογραφικό υλικό

Κατηγορία:Προσκοπισμός και Οδηγισμός στο Ηνωμένο Βασίλειο
Κατηγορία:Βρετανοί στρατιωτικοί
Κατηγορία:Βαρονέτοι της Μεγάλης Βρετανίας
Κατηγορία:Βαρόνοι
Κατηγορία:Διοικητές με Αστέρι του Τάγματος της Αναγέννησης της Πολωνίας